ทิสโก้ลุยงานตลาดนัดกองทุนบางแค
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้ ได้เตรียมจัดผลิตภัณฑ์การลงทุนครบวงจรเข้าร่วมงานตลาดนัดกองทุนรวม ซึ่งจัดขึ้นโดยตลาดหลักทรัพย์ ในระหว่างวันที่ 1619 ก.ย. 2553 ณ บริเวณชั้น G เดอะมอลล์ บางแค โดยเตรียมนำผลิตภัณฑ์การลงทุนที่หลากหลายให้เลือกลงทุน โดยเฉพาะกองทุน LTF/RMF ที่เชื่อว่าจะได้รับความสนใจจากผู้เข้าร่วมงาน 
นอกจากนี้ นำเสนอโปรโมชันพิเศษสำหรับลูกค้าเมื่อซื้อกองทุนรวมของทิสโก้ภายในงานตั้งแต่ 2 หมื่นบาทขึ้นไป รับกระเป๋า G2000 ฟรี ขณะเดียวกันลงทุนทุกๆ 3 หมื่นบาท ในกลุ่มกองทุนหุ้นและผสม LTF ทิสโก้ หุ้นระยะยาว, ทิสโก้หุ้นระยะยาวปันผล RMF ทิสโก้ หุ้นทุน เพื่อการเลี้ยงชีพ, ทิสโก้ ไชน่าอินเดีย เพื่อการเลี้ยงชีพ, ทิสโก้ เอเชีย แปซิฟิก เอ็กซ์ เจแปน เพื่อการเลี้ยงชีพ และลงทุนทุกๆ 6 หมื่นบาท ในกลุ่มกองทุนตราสารหนี้ RMF ทิสโก้ ตราสารหนี้มั่นคง เพื่อการเลี้ยงชีพ, ทิสโก้ ตราสารหนี้ เพื่อการเลี้ยงชีพ รับบัตรของขวัญท็อปส์ มูลค่า 100 บาท และโปรโมชันพิเศษสำหรับลูกค้าที่ซื้อกองทุนเปิด RMF ต่างประเทศตั้งแต่ 1.2 หมื่นบาท จะได้รับบัตรท็อปส์ หรือสตาร์บัคส์ มูลค่า 100 บาท ทันที
นอกจากนี้ ในงานยังจัดเตรียมเจ้าหน้าที่ให้คำปรึกษาและวางแผนการลงทุนส่วนบุคคลเพื่อแนะนำการลงทุน